# DIREKTE UDSKRIVNING AF EN FIL FRA EN FTP-SERVER

## Oversigt

Hvis du registrerer en FTP-server, kan du vælge en fil i FTP-serveren fra maskinens berøringspanel. Dette sparer dig ulejligheden med at downloade filen og udskrive den fra en computer.
Når du vælger en adgangskodebeskyttet PDF-fil, skal du indtaste adgangskoden på jobstatusskærmen.

- UDSKRIVNING AF EN KRYPTERET PDF-FIL

###### Sådan registreres en FTP-server:

Vælg [Programindstillinger] → [Indstilling for udskrift fra MFP(FTP)] i "Indstillingstilstand (administrator)". Der kan registreres op til 20 FTP-servere.

## Betjening

1. #### Tryk på tasten [Hent fil på harddisken]

2. #### Tryk på tasten [Vælg fil fra FTP, der skal udskrives] på handlingspanelet

3. #### Tryk på den FTP-server, du vil åbne

   Nogle servere kræver, at du indtaster brugernavn og adgangskode.

4. #### Tryk på det billede, du vil udskrive, og tryk på tasten [Vælg udskrivningsindstillinger] på handlingspanelet

   - Når der udskrives flere filer, tryk på alle de filer, du vil udskrive, og tryk på tasten [Udskriv] på handlingspanelet.
   - Felterne med de valgte filer er afkrydset.
   - Ikonet vises til venstre for tasterne til filer, der kan udskrives.
   - Ikonet vises til venstre for tasterne til mapper i FTP-serveren. Tryk på denne tast for at få vist en mappe eller en fil i en mappe.

   - Der kan i alt vises 100 taster til filer og mapper.
   - Tryk på for at flytte op ét mappeniveau.
   - Når du rykker et mappeniveau ned ved at trykke på en mappetast, vises .
     Tryk på denne tast for at vende tilbage til valgskærmen for fil- eller mappenavn.
   - Tryk på tasten [Fil- eller mappenavn] for at ændre rækkefølgen af filer og mapper, der vises på skærmbilledet. Hver gang der trykkes på tasten, skifter rækkefølgen mellem stigende og faldende.

5. #### Vælg udskrivningsbetingelser

   - Hvis du har valgt flere filer i trin 4, kan du kun vælge antallet af udskrifter.
   - Hvis du har valgt en fil, der omfatter udskrivningsbetingelser (dvs. PCL-, PS- eller XPS-filer) i trin 4, gøres indstillingerne gældende.
   Hvis feltet [Udskriv på blankt papir] er afkrydset, er [Papirområde] indstillet på [Blankt papir] (manuel feeder), og [Opløsning] er indstillet på [600 dpi (høj kvalitet)].

6. #### Tryk på tasten [Start]

   Udskrivningen begynder, når den valgte fil er downloadet.

Til toppen